Diari Oficial de la Generalitat Valenciana


Sumari del DOGV 5262, del 19-05-2006 (2006/4996)

Notificació a Viviane Hollander i altre de la sentència dictada en les actuacions del juí ordinari número 83/2004.
------------------------------------------------------------------------------------------------------------------

### Dades del document

Número de DOGV
:   5262

Data del DOGV
:   19-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/4996


Organisme emissor
:   Jutjat de Primera Instància Número 3 de Massamagrell

Tipus de document
:   Edicte

Notificació a Viviane Hollander i altre de la sentència dictada en les actuacions del juí ordinari número 83/2004. [2006/Q4996]  
Procediment: ordinari número 83/2004  
Part demandant: Banque P.SA, Finance Holding, sucursal a Espanya  
Part demandada: Viviane Hollander i Alain Cerrato Ruiz, sobre reclamació de quantitat  
En el juí a què es fa referència s'ha dictat la resolució el text de la qual, literalment, diu així:  
«Sentència número 44/2006  
Massamagrell, 20 d'abril de 2006  
Milagros León Vellosillo, jutgessa del Jutjat de Primera Instància i Instrucció número 3 de Massamagrell, ha vist les presents actuacions de juí ordinari número 83/2004, seguides a instància de Finance, sucursal a Espanya, representat per la procuradora Carmen Viñas Alegre i assistit del lletrat Francisco Guillem Bargues, contra Viviane Hollander i Alain Cerrato Ruiz, en rebel·lia en estes actuacions sobre reclamació de quantitat, i atesos els següents.  
Antecedents de fet  
1. A este jutjat li va correspondre conéixer la demanda que s'ha de seguir mitjançant els tràmits del juí ordinari, a instància de la procuradora Carmen Viñas Alegre, en nom i representació de Finance, sucursal a Espanya, contra Viviane Hollander i Alain Cerrato Ruiz en la qual, en síntesi, al·legava:   
1) En data 23 de novembre de 2002, els demandats van subscriure un contracte de préstec amb l'actora per al finançament d'un vehicle Citroën Xantia, en les condicions de la pòlissa es va pactar el venciment anticipat del préstec a instància del prestador per falta de pagament al seu venciment de qualsevol dels terminis establits, o del darrer d'estos. Els demandats van deixar de pagar quan va esdevenir el venciment més de dos rebuts del préstec en data 25 de maig de 2002 a 25 de novembre de 2002 per un import de 164,71 euros, que es van presentar al cobrament i van ser retornats i impagats.   
2) Després d'adduir els fonaments de dret pertinents, acaba sol·licitant que es dicte sentència per la qual s'estime íntegrament la demanda i que es condemne els demandats a indemnitzar l'actora en la quantitat de 9.812,49 euros, així com els interessos moratoris pactats que es reporten des del 18 de febrer fins al pagament íntegre i a les costes d'este procediment.  
En data 15 de febrer de 2006 es declara en situació processal de rebel·lia els demandats, i es convoca l'audiència prèvia.  
2. Feta en data 5 d'abril de 2006 l'audiència prèvia, no van comparéixer els demandats tot i estar-hi citats en forma legal. La part actora va sol·licitar prova documental consistent en la qual es considere reproduïda la que consta en les actuacions. A la vista de la prova i de conformitat amb l'article 429.8 de la Llei d'Enjudiciament Civil van quedar les actuacions pendents de sentència.  
3. De la prova practicada i valorada i apreciada tota ella en conjunt resulta provat que Viviane Hollander i Alain Cerrato Ruiz van concertar amb Finance, sucursal a Espanya, el 23 de novembre de 2002, un contracte de préstec número 285928901 per al finançament d'un vehicle marca Citroën, modelo Xantia 20HD190 SX, matrícula 9829-IRA. Els demandats van deixar de pagar quan va esdevenir el venciment més de dos rebuts del préstec per un import de 164,71 euros. L'actor va rescindir el contracte davant l'incompliment, ja que els demandats hi devien la quantitat de 9.812,49 euros més els interessos moratoris pactats des del 18 de febrer de 2004.  
4. Que s'han observat les prescripcions legals.  
Fonaments de dret  
1. Que la procuradora Carmen Viñas Alegre, en nom i representació de Banque P.SA, Finance, sucursal a Espanya, va exercir acció a través del juí ordinari contra Viviane Hollander i Alain Cerrato Ruiz, acció de reclamació de quantitat de 9.812,49 euros derivats de l'impagament dels demandats a l'actor de l'esmentada quantitat com a conseqüència del finançament per a la compra d'un cotxe.  
2. Disposa l'article 1.091 del Codi Civil que les obligacions que naixen dels contractes tenen força de llei entre les parts contractants, disposa l'article 1.255 d'este mateix cos legal que els contractants podran establir els pactes, les clàusules i les condicions que convinguen, sempre que no siguen contraris a la llei, a la moral i a l'orde públic. L'article 1.254 del Civil establix que el contracte existix des que una o diverses persones consentixen a obligar-se respecte d'una altra o altres a donar alguna cosa o prestar algun servici.  
3. Que atés el que s'ha dit més amunt, de l'examen de les actuacions i de l'estudi de la prova que hi consta es pot dir que procedix estimar la demanda ja que ha quedat provada la certesa dels fets de què deriva, segons les normes jurídiques aplicables, l'efecte jurídic corresponent a les pretensions de la demanda, ja que la part actora ha complit amb la càrrega probatòria que li incumbix d'acord amb l'article 217.2 de la Llei d'Enjudiciament Civil 1/2000. Així, començant amb l'estudi de la prova que costa en les actuacions i presentada per la part actora com a document número 1 de la demanda, s'hi adjunta el contracte de préstec de finançament a comprador de béns mobles en què figura la senyora Viviane com a part d'este contracte i que es financia el vehicle turisme Citroën Xantia 20HD190 SX, en què s'establix entre la demandada i l'actora per un import total d'1.644.360 pessetes a pagar en 602 terminis a 27.406 pessetes cada un dels terminis. En el document número 2 es presenta un certificat estés pel Banco Español de Crédito on s'acredita que Viviane Holander no ha pagat en la data del venciment els rebuts de 25 de març de 2002 i 25 de juny de 2002 i, per tant, s'han retornat. Com a document número 3, l'apoderat del Banco Bilbao Argentaria, SA, certifica la devolució dels rebuts impagats des de maig a novembre de 2002.  
En el document número 4 s'adjunta un certificat de l'actora on es fa constar que la demandada deu la quantitat de 7.583,55 euros i com a document número 5 el certificat del càlcul dels interessos, des del 18 de febrer de 2004, de 2.228,94. Esta quantitat juntament amb el deute principal suma la de la totalitat del deute que fa suma de 9.182,49 euros, quantitat que segons la prova documental que consta en les actuacions deu la demandada a l'actora.  
4. Pel que fa als interessos, atés que hi ha un pacte entre les parts, cal ajustar-s'hi, per tant es deuen els interessos moratoris pactats des del 18 de febrer de 2004 fins al seu pagament complet.  
5. Respecte a les costes, és procedent, de conformitat amb l'article 394.1 de la Llei d'Enjudiciament Civil, on regix el principi del venciment, i en este sent-ne estimada íntegrament la demandada procedix imposar les costes d'esta al demandat: el qual ha vist totalment rebutjades les seues pretensions, sense que s'aprecien seriosos dubtes de fet o de dret.  
Vists els preceptes legals esmentats i els altres de pertinent aplicació.  
Decisió  
Que amb l'estimació íntegra de la demanda interposada per la procuradora Carmen Viñas Alegre, en nom i representació de Banque P.SA, Finance, sucursal a Espanya, contra Viviane Hollander i Alain Cerrato Ruiz, i en conseqüència condemne la demandada a pagar a l'actora la quantitat de 9.812,49 euros en concepte de pagament pel deute contret i no satisfet, més els interessos moratoris pactats des del 18 de febrer de 2004 fins al seu pagament complet.  
S'imposen les costes a la part demandada.  
En compliment de l'establit en l'article 248.4 de la Llei Orgànica del Poder Judicial, es fa saber a les parts que la present resolució no és ferma, ja que és susceptible de ser recorreguda en apel·lació. Este recurs, de què serà sabedora l'Audiència Provincial, s'haurà de preparar davant este jutjat dins del termini dels cinc dies següents al de la notificació de la present resolució. L'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil.  
Esta és la meua sentència, jutjant en primera instància, que pronuncie, mane i firme. Milagros León Vellosillo, jutgessa del Jutjat de Primera Instància i Instrucció número 3 de Massamagrell.  
Publicació: la sentència anterior l'ha firmada i publicada la jutgessa que la va dictar, mentre celebrava audiència pública en el dia de hui. En done fe».  
Atés el desconeixement de l'actual domicili o residència de la part demandada, mitjançant la provisió de 24 d'abril de 2006, la jutgessa, de conformitat amb el que disposen els articles 156.4 i 164, en relació amb l'article 497.2, tots ells de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de la sentència a Viviane Hollander i Alain Cerrato Ruiz.  
Massamagrell, 24 d'abril de 2006.. La secretària judicial: María Carmen Rausell Rausell.